VS001746
Datum: 1997-08-10T02:00:00.000+02:00
datum_sodbe_i_stopnje: 2003-09-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 26.500.000,00 SIT
opombe: II Ips 283/2006 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Odprt zlom leve stegnenice, večkosovni zlom leve golenice in zgornjega dela leve mečnice, raztrganje žile odvodnice v levi podkolenski kotanji, defekt levega tibijalnega živca, hudo stisnjenje leve goleni, manjše odkrhnjenje spodnjega dela velikega trohanta leve stegnenice in obtolčenje glave.

## Telesne bolečine

9.000.000,00 SIT Tožnica je trpela hude stalne telesne bolečine 12 dni, stalne srednje hude 30 dni, srednje hude občasne 4 do 6 mesecev, zmerne stalne bolečine 12 tednov. Tožnica bo tudi v bodoče trpela zmerne občasne bolečine zaradi uporabe proteze, občasne srednje hude fantomske bolečine in pogoste glavobole.

#### Hospitalizacija

41 dni, 7 operativnih posegov v splošni narkozi, 6x opracijski posegi v lokalni anesteziji zaradi gnojenja.

#### Ambulantno zdravljenje

Številni kontrolni in specialistični pregledi. .

#### Rehabilitacija

42x ambulantna fizikalna terapija, razgibavanje krna, šola za hojo z berglami.

#### Nevšečnosti med zdravljenjem

23 dni infuzija, 35 RTG slikanj, odstranjevanje drenov po vsaki operaciji, računalniška tomografija možgan, številna prevezovanja, pobiranje šivov.

## Strah

1.500.000,00 SIT Tožnica je pretrpela kratkotrajni smrtni strah, nato 4 urni hud primarni strah, nato močan strah zaradi amputacije 10 dni, nato pa srednje hud strah pred vsako operacijo. Srednje intenziven sekundarni strah je bil dolgotrajen, saj je celotno zdravljenje trajalo 3 leta in pol.

## Zmanjšanje življenjske aktivnosti

13.000.000,00 SIT Pri tožnici je podana 80% telesna okvara. Tožnica je trajno zmanjšano sposobna za vse tiste aktivnosti pri delu, šoli, doma, v prostem času, športu, pri katerih je potrebno dalj časa stati ali hoditi. Za stanje ali hojo je trajno vezana na uporabo podkolenske proteze in bergel, zaradi problemov s krnom pa je pri hoji s protezo omejena na daljše do srednje razdalje. Zaradi omejen gibljivosti levega kolena srednje stopnje ne more počepniti, težave ima in jih bo imela pri vstajanju z nizkega sedeža. Oslabele so tudi plevi-trohanterne mišice, zaradi česar se tožnica pri hoji izraziteje nagiba na levi kolk. Tožnica mora zato v hojo vlagati več energije ter je zanjo napornejša. Slaba kvaliteta kožnega pokrova na krnu tudi ne omogoča celodnevne uporabe proteze. Tožnica trpi tudi za popoškodbeno epilepsijo ter ima težave s koncentracijo, ankciozne motnje, depresivna stanja, težave z navezovanjem stikov ter trpi za zaskrbljenostjo za bodoče življenje.

## Skaženost

3.000.000,00 SIT Amputacija leve noge pod kolenom, 14 popoškodbenih in pooperativnih dobro vidnih brazgotin, uporaba proteze pri hoji, uporaba bergel ter šepajoča hoja s protezo.

---

ZOR člen 200, 203